CELEX: 32016R1184
Language: et
Date: 2016-07-18
Title: Nõukogu määrus (EL) 2016/1184, 18. juuli 2016, millega muudetakse määrust (EL) 2015/2265, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2016–2018

21.7.2016   
            
            
               ET
            
            
               Euroopa Liidu Teataja
            
            
               L 196/1
            
         NÕUKOGU MÄÄRUS (EL) 2016/1184,
   18. juuli 2016,
   millega muudetakse määrust (EL) 2015/2265, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2016–2018
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 31,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu määrusega (EL) 2015/2265 (1) avati teatavate kalandustoodete autonoomsed liidu tariifikvoodid ja sätestati nende haldamine aastatel 2016–2018. Määrati kindlaks iga tariifikvoodi asjakohane maht, et tagada liidu tööstusele piisav varustatus ajavahemikuks 2016–2018.
            
         
               (2)
            
            
               Määruse (EL) 2015/2265 lisa allmärkuse 2 kolmandas lõigus on esitatud töötlemistoimingud, mille puhul võib kasutada teatavaid tariifikvoote. Kõnealuses lõigus ei hõlma need kvoodi kohaldamiseks kõlblikud toimingud tariifikvoodi järjekorranumbriga 09.2760 alla kuuluva külmutatud merluusi ja lõunakongrio puhul viilutamist.
            
         
               (3)
            
            
               Selle tariifikvoodi kasutamiseks on asjakohane lisada viilutamine kvoodi kohaldamiseks kõlblike toimingute hulka.
            
         
               (4)
            
            
               Määrust (EL) 2015/2265 tuleks seetõttu vastavalt muuta.
            
         
               (5)
            
            
               Määrusega (EL) 2015/2265 avatud tariifikvootide kohaldamise aeg esimesel aastal kestab 1. jaanuarist kuni 31. detsembrini 2016. Kuna on vaja tagada ettevõtjate võrdne kohtlemine, tuleks käesolevat määrust kohaldada tagasiulatuvalt alates 1. jaanuarist 2016,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) 2015/2265 lisa allmärkuse 2 kolmandasse lõiku lisatakse järgmine taane:
   
      
                  „—
               
               
                  viilutamine tooraine puhul, mis kuulub CN-koodide ex 0303 66 11, 0303 66 12, 0303 66 13, 0303 66 19, 0303 89 70, 0303 89 90 alla“.
               
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. juuli 2016
      
         
            Nõukogu nimel
         
         
            eesistuja
         
         G. MATEČNÁ
      
   
   
      (1)  Nõukogu 7. detsembri 2015. aasta määrus (EL) 2015/2265, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2016–2018 (ELT L 322, 8.12.2015, lk 4).